PAGE  

	[image: image1.png]ROMANIA





	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

                 
18 martie 2004 
amenajarea teritoriului Si echilibru 

           

Nr.26/1727
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative pentru modificarea şi completarea Legii nr.215/2001 privind administraţia publică locală, trimisă Comisiei noastre pentru dezbatere şi avizare în fond, cu adresa nr.P.L.- x 48 din 1 martie 2004. 

 PRESEDINTE,

IOAN OLTEAN

RAPORT

asupra propunerii legislative pentru modificarea şi completarea Legii nr.215/2001 privind administraţia publică locală


Cu adresa nr.P.L. – x 48 din 1 martie 2004, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru modificarea şi completarea Legii nr.215/2001 privind administraţia publică locală.



La întocmirea Raportului s-au avut în vedere:

· avizul Comisiei pentru drepturile omului, culte şi problemele minorităţilor naţionale nr.25/107/3 martie 2004;

· avizul Consiliului Legislativ nr.207 din 11.02.2004;

· punctul de vedere al Guvernului nr.629/D.P.S.G./24.02.2004.



Propunerea legislativă a fost dezbătută şi avizată în fond, în procedură obişnuită, în şedinţa din 17 martie 2004. 



Prezenta propunere legislativă are ca obiect de reglementare modificarea şi completarea Legii administraţiei publice locale nr.215/2001, în sensul statuării posibilităţii cetăţenilor din unităţile administrativ-teritoriale, de a iniţia proiecte de hotărâri pentru consiliile locale şi consiliile judeţene. Astfel, cetăţenii au posibilitatea legală de a propune adoptarea de hotărâri la nivelul administraţiei publice locale, nivel la care pot fi soluţionate mare parte din problemele cetăţeneşti, realizându-se, în acest fel, cadrul legal pentru ca un număr cât mai mare de persoane să se implice direct în administrarea localităţilor sau a judeţelor pe raza cărora au domiciliul. 



Având în vedere importanţa acestei iniţiative legislative ce vine în sprijinul consolidării autonomiei locale, Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, aprobarea propunerii legislative. 



2. Propunerea legislativă face parte din categoria legilor organice, împrumutând acest caracter de la legea pe care o modifică şi o completează. 



3. La lucrările Comisiei au fost prezenţi 23 de deputaţi, din totalul de 24 membri ai Comisiei. 



4. Propunerea legislativă, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Senatului.

AMENDAMENTE ADMISE



În urma dezbaterii în Comisie, propunerea legislativă se aprobă cu următoarele amendamente:

	Nr.

crt.
	Text iniţial
	Text propus de Comisie 

(autorul amendamentului)
	Motivare
	Cameră

 decizională

	1.
	Propunere legislativă pentru modificarea şi completarea Legii nr.215/2001 privind administraţia publică locală
	Lege

 pentru modificarea şi completarea Legii administraţiei publice locale nr.215/2001

Autor: Comisia pentru administraţie publică, amenajarea teritoriului şi echilibru ecologic.


	Tehnică legislativă.
	SENAT

	2. 
	
I. Legea nr.215/2001 privind administraţia publică locală se modifică şi se completează după cum urmează: 
	
Articol unic – Legea administraţiei publice locale nr.215/2001 publicată în Monitorul Oficial al României, Partea I, nr.204 din 23 aprilie 2001, cu modificările şi completările ulterioare, se modifică şi se completează, după cum urmează: 

Autor: Comisia pentru administraţie publică, amenajarea teritoriului şi echilibru ecologic


	Rigoare normativă. Art.II a fost eliminat. 
	SENAT

	3.
	
1. Articolul 46 alineatul (5) se modifică şi va avea următorul cuprins: 


„Art.46 – (5) Proiectele de hotărâre pot fi propuse de consilieri, de primar sau de cetăţeni. Redactarea proiectelor se face de către cei care le propun, cu sprijinul secretarului şi al serviciilor din cadrul aparatului de specialitate al autorităţii administraţiei publice locale.” 


	
1. Alineatul (5) al articolului 46 va avea următorul cuprins:


„(5) Proiectele de hotărâre pot fi propuse de consilieri, de primar sau de cetăţeni. Redactarea proiectelor se face de către cei care le propun, cu sprijinul secretarului şi al serviciilor din cadrul aparatului propriu al autorităţii administraţiei publice locale.”

Autor: Comisia pentru administraţie publică, amenajarea teritoriului şi echilibru ecologic


	Folosirea denumirii corecte prevăzută în celelalte texte ale Legii nr.215/2001. 
	SENAT



	4. 
	
2. La articolul 109, după alineatul (1) se introduce alineatul (11) cu următorul cuprins:


„Art.109 – (11) Proiectele de hotărâre pot fi propuse de consilieri, de preşedinte, de vicepreşedinţi sau de cetăţeni. Redactarea proiectelor se face de către cei care le propun, cu sprijinul secretarului şi al serviciilor din cadrul aparatului de specialitate al autorităţii administraţiei publice locale.”


	
2. După alineatul (1) al articolului 109 se introduce un nou alineat, alin.(11), cu următorul cuprins:


„(11) Proiectele de hotărâre pot fi propuse de consilieri, de preşedinte, de vicepreşedinţi sau de cetăţeni. Redactarea proiectelor se face de către cei care le propun, cu sprijinul secretarului şi al serviciilor din cadrul aparatului propriu al autorităţii administraţiei publice locale.”

Autor: Comisia pentru administraţie publică, amenajarea teritoriului şi echilibru ecologic


	Tehnică legislativă. Folosirea denumirii corecte prevăzută în celelalte texte ale Legii nr.215/2001.
	SENAT

	5. 
	
3. După Capitolul VI se introduce Capitolul VI1 cu următorul cuprins: 


	
3. După Capitolul VI se introduce un nou capitol, Capitolul VI1, cu următorul cuprins: 

Autor: Comisia pentru administraţie publică, amenajarea teritoriului şi echilibru ecologic


	Tehnică legislativă.
	SENAT

	6.
	
„Capitolul VI1 – Iniţiativă cetăţenească”


	
4. Nemodificat.


	
	SENAT

	7.
	
„Art.1201 – (1) Cetăţenii pot propune consiliilor locale şi consiliilor judeţene pe raza cărora domiciliază, spre dezbatere şi adoptare, proiecte de hotărâre. 


(2) Promovarea unui proiect de hotărâre poate fi iniţiată de unul sau mai mulţi cetăţeni cu drept de vot, dacă proiectul de hotărâre este susţinut prin semnături de cel puţin 1% din populaţia cu drept de vot a localităţii sau judeţului, dar nu mai puţin de 50 de locuitori în comune sau 150 de locuitori în oraşe sau municipii, în cazul proiectelor de hotărâre de consiliu local şi nu mai puţin de 1500 de locuitori în cazul proiectelor de hotărâre de consiliu judeţean.


	
5. Art.1201 – (1) Cetăţenii pot propune consiliilor locale şi consiliilor judeţene pe raza cărora domiciliază, spre dezbatere şi adoptare, proiecte de hotărâre. 


(2) Promovarea unui proiect de hotărâre poate fi iniţiată de unul sau mai mulţi cetăţeni cu drept de vot, dacă proiectul de hotărâre este susţinut prin semnături de cel puţin 5% din populaţia cu drept de vot a unităţii administrativ-teritoriale respective. 

Autor: Comisia pentru administraţie publică, amenajarea teritoriului şi echilibru ecologic
	Reglementare completă.
	SENAT

	8.
	
Art.1202 – (1) Iniţiatorul sau iniţiatorii depun la sediul autorităţii administraţiei publice locale forma propusă pentru proiectul de hotărâre. Proiectul va fi afişat spre informare publică prin grija secretarului unităţii administrativ-teritoriale.


(2) Iniţiatorul sau iniţiatorii asigură întocmirea listelor de susţinători, pe formulare puse la dispoziţie de secretarul unităţii administrativ-teritoriale. 


(3) Listele de susţinători vor cuprinde numele, prenumele şi domiciliul, seria şi numărul actului de identitate şi semnăturile susţinătorilor. 


(4) Listele de susţinători pot fi semnate doar de cetăţeni cu drept de vot care au domiciliul pe raza autorităţii administraţiei publice locale care urmează să dezbată proiectul de hotărâre în cauză. 

 
	
6. Art.1202 – (1) Iniţiatorii depun la secretarul unităţii administrativ-teritoriale forma propusă pentru proiectul de hotărâre. Proiectul va fi afişat spre informare publică prin grija secretarului unităţii administrativ-teritoriale.


(2) Iniţiatorii asigură întocmirea listelor de susţinători, pe formulare puse la dispoziţie de secretarul unităţii administrativ-teritoriale. 


(3) Listele de susţinători vor cuprinde numele, prenumele şi domiciliul, seria şi numărul actului de identitate şi semnăturile susţinătorilor. 


(4) Listele de susţinători pot fi semnate numai de cetăţenii cu drept de vot care au domiciliul pe raza unităţii administrativ-teritoriale respective al cărui consiliu, local sau judeţean, urmează să dezbată proiectul de hotărâre în cauză. 

Autor: Comisia pentru administraţie publică, amenajarea teritoriului şi echilibru ecologic



	Rigoare normativă.
	SENAT

	9.
	
Art.1203 – (1)  După întocmirea listelor de susţinători şi verificarea acestora de către secretarul unităţii administrativ-teritoriale, proiectul de hotărâre va fi înaintat compartimentului de resort din cadrul aparatului propriu de specialitate al autorităţii administraţiei publice locale şi comisiei de specialitate, în vederea redactării unui raport. 


(2) Proiectele de hotărâre promovate de către cetăţeni se înscriu cu prioritate pe ordinea de zi.”


	
7. Art.1203 – După depunerea documentaţiei şi verificarea acesteia de către secretarul unităţii administrativ-teritoriale, proiectul de hotărâre va urma procedurile regulamentare de lucru ale consiliului local sau judeţean, după caz.” 

Autor: Comisia pentru administraţie publică, amenajarea teritoriului şi echilibru ecologic.
	Rigoare normativă.
	SENAT

	10.
	
II. Prezenta lege intră în vigoare la data publicării în Monitorul Oficial al României, Partea I. 


	
Se elimină.

Autor: Comisia pentru administraţie publică, amenajarea teritoriului şi echilibru ecologic
	Rigoare normativă.
	SENAT




Raportul Comisiei a fost aprobat cu 22 voturi  pentru şi 1 abţinere. 




preşedinte,









SECRETAR,




IOAN OLTEAN








KOVACS CSABA TIBERIU

Expert parlamentar:

Stelian Androne

